open-index/open-wikipedia-markdown huggingface dataset:
Κάμπουα

Οι **Κάμπουα** *(Kabwa)*, είναι μια εθνοτική και γλωσσική ομάδα η οποία ζει στην Περιφέρεια Μάρα *(Mara Region)* (Αστική Περιοχή Μουσόμα *(Musoma Rural District)*, Τομέα Μακονγκόρο *(Makongoro Division)*, Τμήμα Μπουκάμπουα *(Bukabwa Ward)*), στη βόρειο-κεντρική Τανζανία.

Αποτελούν τμήμα των Μπαντού *(Bantu)*, λαού του συμπλέγματος των Κεντρικών-Λιμνών εντός της Υπο-Σαχάριας Αφρικανικής ομάδας. Αυτή η ομάδα των ανθρώπων, βρίσκεται μόνο στην Τανζανία. 

## Δημογραφικά
Κατά το 2016, ο πληθυσμός τους εκτιμάται ότι αριθμεί 11.000 άτομα. Η γλώσσα που ομιλούν, ονομάζεται Κάμπουα *(Kabwa)*.  

## Θρησκεία
Το 10 τοις εκατό των Κάμπουα *(Kabwa)* είναι Χριστιανοί, ενώ το υπόλοιπο 90 τοις εκατό, πιστεύει σε εθνοτικές θρησκείες. Η εθνοτική θρησκεία, είναι βαθιά ριζωμένη στην εθνική ταυτότητα ενός λαού και η μετατροπή της, ισοδυναμεί ουσιαστικά στην πολιτιστική αφομοίωση. 

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Λούνγκου

Οι **Λούνγκου** (***Lungu***) επίσης γνωστοί και ως **Ρούνγκου** (***Rungu***) ή **Τάμπουα** (***Tabwa***), είναι μια εθνοτική και γλωσσική ομάδα η οποία πρωτίστως ζει στις νοτιοδυτικές ακτές της Λίμνης Ταγκανίκα (*Lake Tanganyika*), στον ορεινό όγκο Μαρούνγκου (*Marungu*) στο ανατολικό Κονγκό (*Congo*) και στα νοτιοδυτικά της Τανζανίας και τα βορειοανατολικά της Ζάμπια. Ομιλούν τις διαλέκτους Μάμπουε-Λούνγκου *(Mambwe-Lungu)*, μια γλώσσα Μπαντού, στενά συνδεδεμένη με αυτή των Μπέμπα (*Bemba*) και των Λούμπα (*Luba*).

Οι Λούνγκου (*Lungu*), αποτελούνται από αρκετές φυλές και πολλές υποφυλές με βάση τη μητρογραμμική κάθοδο, ορισμένες με τις δικές τους διαλέκτους, οι οποίες απεικονίζονται σε παλαιότερους εθνογραφικούς χάρτες, ως ξεχωριστές φυλές.

Κατά το 1999, η *PeopleGroups.org* αναφέρει πληθυσμό, 851.359 Λούνγκου (*Lungu*) στο Κονγκό (*Congo*).

Το 1987, ο πληθυσμός των Ρούνγκου (*Rungu*) στην Τανζανία, εκτιμάτο στους 34.000.

Στη Ζάμπια, η καταμέτρηση των Ρούνγκου δεν εκτιμήθηκε ανεξάρτητα, αν και ο συνδυασμένος αριθμός των Μάμπουε (*Mambwe*) και Ρούνγκου (*Rungu*), είχε εκτιμηθεί ότι το 1993 ήταν 262.800 άτομα.

## Δείτε επίσης
* Μακόντε (φυλή)

## Σημειώσεις

;Παραπομπές σημειώσεων


## Παραπομπές

*  ''Tabwa'', Encyclopedia Britannica
*  University of Iowa article 
*  Orville Jenkins article

## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στη Λαϊκή Δημοκρατία του Κονγκό
Κατηγορία:Εθνοτικές ομάδες στην Τανζανία
Κατηγορία:Εθνοτικές ομάδες στη Ζάμπια
Σέρζι Πάμιες

Ο **Σέρζι Πάμιες** (Sergi Pàmies i López**,** γνωστός και ως Sergi Pàmies i Bertran**,** Παρίσι, 26 Ιανουαρίου 1960) είναι Καταλανός συγγραφέας, μεταφραστής, αρθρογράφος και κριτικός, ένας από τους δημοφιλέστερους σύγχρονους συγγραφείς στην καταλανική γλώσσα. Έχει εκδόσει κυρίως διηγήματα και μυθιστορήματα ενώ έχει μεταφράσει στα καταλανικά και τα ισπανικά συγγραφείς όπως τον Γκυγιώμ Απολλιναίρ, την Ουγγαρέζα Άγκοτα Κριστόφ και τον Βέλγο Ζαν-Φιλίπ Τουσέν.

## Βιογραφία
Μεγάλωσε στο Παρίσι σε μια οικογένεια Καταλανών πολιτικών προσφύγων που διέφυγαν στη γαλλική πρωτεύουσα μετά την ήττα των δημοκρατικών στον Ισπανικό Εμφύλιο. Ο πατέρας του, αραγωνικής καταγωγής, και η μητέρα του, συγγραφέας ήταν μέλη του Ενοποιημένου Σοσιαλιστικού Κόμματος της Καταλονίας. Επέστρεψαν στην Καταλονία το 1971, εποχή που ο συγγραφέας ήρθε σε επαφή με την καταλανική γλώσσα την οποία εφεξής χρησιμοποίησε ως μέσο λογοτεχνικής έκφρασης. Τα πρώτα κείμενά του, διηγήματα, εκδόθηκαν το 1986 και 1987. Κύριες επιρροές του ήταν η αμερικανική και ευρωπαϊκή ποίηση και κινηματογράφος. Παράλληλα ξεκίνησε να συνεργάζεται με διάφορα μέσα μαζικής ενημέρωσης όπως το Ράδιο Καταλονία για το οποίο συνέγραψε μαζί με τον Κιμ Μονζό το ραδιοφωνικό μυθιστόρημα *Sang Bruta* ('Βρώμικο Αίμα'), την Καταλανική Τηλεόραση και τις εφημερίδες *[[La Vanguardia]]* και *[[El País]]* ως αθλητικός χρονικογράφος.

Στις αρχές της δεκαετίας του 1990 έκδοσε τα πρώτα του μυθιστορήματα: *La primera pedra* ('Η πρώτη πέτρα'), *L'Instint* ('Το ένστικτο') και *Sentimental* ('Συναισθηματικό') που του χάρισαν βραβεία και αναγνώριση. Ακολούθησαν οι συλλογές διηγημάτων *La gran novel·la sobre Barcelona* και *L'últim llibre de Sergi Pàmies.* Συνέχισε να γράφει συλλογές διηγημάτων και το 2006 έκδοσε το πολυβραβευμένο του βιβλίο, *Μπορείς να φας λεμόνι και να μην ξινίσεις τα μούτρα σου;* που μεταφράστηκε στα ελληνικά το 2009 από τον Ευρυβιάδη Σοφό όπως και το *Το στατικό ποδήλατο* και το *Τραγούδια του έρωτα και της βροχής* από τον Κωνσταντίνο Παλαιολόγο.

## Παραπομπές


Κατηγορία:Ισπανοί συγγραφείς στα καταλανικά
Κατηγορία:Καταλανοί λογοτέχνες
Κατηγορία:Καταλανοί μεταφραστές
Σουηδικό Πρωτάθλημα Επιτραπέζιας Αντισφαίρισης

Το **Σουηδικό Πρωτάθλημα Επιτραπέζιας Αντισφαίρισης** (σουηδικά: *Svenska mästerskapen i bordtennis*) είναι το εθνικό ατομικό πρωτάθλημα στην επιτραπέζια αντισφαίριση της Σουηδίας, που διοργανώνεται από την Σουηδική Ομοσπονδία Επιτραπέζιας Αντισφαίρισης (Svenska Bordtennisförbundet).

Πραγματοποιείται κάθε χρόνο και αναδεικνύει τους πρωταθλητές Σουηδίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Η διοργάνωση διεξήχθη για πρώτη φορά το 1925 στη Στοκχόλμη.

## Κάτοχοι μεταλλίων

[thumb|right|Ο 9 φορές πρωταθλητής στο απλό ανδρών, [Γιαν-Όβε Βάλντνερ.]]
[thumb|right|Η 6 φορές πρωταθλήτρια στο απλό γυναικών, [Ματίλντα Έκχολμ.]]

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1925, 1927–τώρα
*Απλό Γυναικών: 1946–τώρα
*Διπλό Ανδρών: 1931–τώρα
*Διπλό Γυναικών: 1949–τώρα
*Διπλό Μικτό: 1947–τώρα
*Ομαδικό Ανδρών: 1927–τώρα
*Ομαδικό Γυναικών: 1955–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Σουηδικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Σουηδία
Κατηγορία:Εθνικές διοργανώσεις επιτραπέζιας αντισφαίρισης
Κιμ Μονζό

Ο **Κιμ Μονζό** (ορθή προφορά σύμφωνα με τον ίδιο **Κιμ Μονσό**, Joaquim Monzó i Gómez, γνωστός ως Quim Monzó, Βαρκελώνη, 24 Μαρτίου 1952) είναι Καταλανός συγγραφέας, μεταφραστής και αρθρογράφος. Έχει εκδόσει μυθιστορήματα και διηγήματα ενώ αθρογραφεί τακτικά στην εφημερίδα *[[La Vanguardia]]* κυρίως στα καταλανικά.

Εργάστηκε ως πολεμικός ανταποκριτής τη δεκαετία του 1970 στην Καμπότζη, το Βιετνάμ και τη Βόρεια Ιρλανδία εποχή από την οποία κληρονόμησε Ιδεοψυχαναγκαστική διαταραχή και το σύνδρομο Τουρέτ. Έκτοτε έχει συνεργαστεί με διάφορα μέσα μαζικής ενημέρωσης όπως την Καταλανική Τηλεόραση και το Ράδιο Καταλονία και έχει μεταφράσει στα καταλανικά συγγραφείς όπως τον Τρούμαν Καπότε, Έρνεστ Χέμινγουεϊ και Ρόαλντ Νταλ. Έχει βραβευθεί με πολλά βραβεία μεταξύ των οποίων το Εθνικό Βραβείο Λογοτεχνίας της Κυβέρνησης της Καταλονίας το 2000. Στα ελληνικά έχουν μεταφραστεί τρία βιβλία του.

## Παραπομπές


Κατηγορία:Καταλανοί λογοτέχνες
Κατηγορία:Ισπανοί συγγραφείς στα καταλανικά
Κατηγορία:Καταλανοί μεταφραστές
Μαρία Αλιφέρη

Η **Μαρία Αλιφέρη** (Άγιος Ιωάννης Λακωνίας, 8 Μαΐου 1950) είναι Ελληνίδα ηθοποιός της τηλεόρασης, του θεάτρου και του κινηματογράφου και επιτυχημένη παρουσιάστρια τηλεοπτικών εκπομπών.

## Βιογραφικό
Γεννήθηκε ως Μαρία Αλειφεροπούλου στον Άγιο Ιωάννη Λακωνίας. Σπούδασε στη Νομική Αθηνών. Με το πέρας των σπουδών της ξεκίνησε την καριέρα της ως ηθοποιός. Πρωτοεμφανίστηκε στον κινηματογράφο και στην τηλεόραση το 1972 και στο θέατρο το 1973. Έπαιξε σε πολλά σίριαλ της τηλεόρασης και παρουσίασε κάποια τηλεπαιχνίδια με τεράστια επιτυχία, όπως *[[Τα τετράγωνα των αστέρων]]*, *Λίγο απ' όλα, Κάνε ό,τι κάνω.*

Στις αρχές της δεκαετίας του 1980 είχε πλέον γίνει μια από τις μεγαλύτερες σταρ της ελληνικής τηλεόρασης, με την ίδια να αποκαλύπτει ότι ο λόγος που έγινε ηθοποιός ήταν για να μπορεί να εκφράζεται και να επικοινωνεί με τους ανθρώπους. Άλλωστε, για την επιτυχία της επιβραβεύτηκε από τους θαυμαστές της με χιλιάδες γράμματα που λάμβανε κάθε εβδομάδα. Διάβαζε τα περισσότερα και δούλευε πάρα πολύ, καθώς μεγάλωνε η ευθύνη απέναντι στο κοινό της.

Λίγες μέρες μετά την άνοδο του ΠΑΣΟΚ στην εξουσία τον Οκτώβριο του 1981, «αποβλήθηκε» εντελώς από την μικρή οθόνη για ολόκληρη τη δεκαετία του 1980, διότι η νέα κυβέρνηση θεώρησε τότε ότι έπρεπε να «κοπούν» όλα τα «σύμβολα» της ελληνικής τηλεόρασης που εξέφραζαν την προηγούμενη κυβέρνηση. Όπως έχει δηλώσει η ίδια, πληροφορήθηκε εκ των υστέρων, σε ανύποπτο χρόνο, από πηγές μέσα στην ΕΡΤ, ότι κάποιοι αποφάσισαν τότε να κοπεί η ίδια «σε μία νύχτα» από την τηλεόραση, επειδή, λόγω της τεράστιας απήχησης που είχε στο ευρύ κοινό και του γεγονότος ότι η απήχηση αυτή έτυχε να συμβεί επί Νέας Δημοκρατίας, θεωρήθηκε από την νέα κυβέρνηση «σύμβολο της Δεξιάς», παρόλο που η ανάμειξή της με την πολιτική ήταν ανύπαρκτη. Ωστόσο συνέχισε θεατρικά.

Τις δεκαετίες του 2000 και του 2010 οι εμφανίσεις της στην τηλεόραση ήταν ελάχιστες, αλλά στο θέατρο, ακόμα και τότε, ήταν τακτικές. Μάλιστα, την διετία 2011-2013 πρωταγωνίστησε στο έργο *Βρώμικα κόλπα* του Ντέιβιντ Φόλεϊ, στο Στούντιο Κυψέλης. Οι κριτικοί θεάτρου είχαν πει τότε ότι πρόκειται για ένα από τα τρία καλύτερα ψυχολογικά θρίλερ στην ιστορία του παγκόσμιου θεάτρου. Παράλληλα, η ίδια παρακολουθεί συχνά θέατρο και ενημερώνεται για τα πάντα. Από το 2019, επανήλθε σε πρωταγωνιστικούς ρόλους τηλεοπτικών σίριαλ. Κατά την περίοδο 2023-2024, έπαιξε στην τηλεοπτική σειρά "Πανθέοι" (παραγωγής του ΣΚΑΪ) τον ρόλο της Καλής Πανθέου.

Πριν λίγα χρόνια είχε ένα σοβαρό τροχαίο ατύχημα και αντιμετώπισε πολύ σοβαρά προβλήματα υγείας. Δεν έχει παντρευτεί ποτέ.

Αξέχαστη ατάκα της ήταν το περίφημο «Σας αγαπώ» που έλεγε στο κλείσιμο της εκπομπής της *Τα τετράγωνα των αστέρων*, που είχε γίνει σλόγκαν εκείνη την εποχή.

## Φιλμογραφία

## Παραπομπές


Κατηγορία:Ελληνίδες τηλεπαρουσιάστριες
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Πορτογαλική Ομοσπονδία Ποδοσφαίρου

Η **Πορτογαλική Ομοσπονδία Ποδοσφαίρου** (πορτογαλικά *Federação Portuguesa de Futebol*, FPF) είναι το όργανο διοίκησης του ποδοσφαίρου στην Πορτογαλία. Εδρεύει στη Λισαβόνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Πορτογαλίας.

## Ιστορία
Ιδρύθηκε ως *Πορτογαλική Ένωση Ποδοσφαίρου* (União Portuguesa de Futebol) στις 31 Μαρτίου 1914. Στις 28 Μαΐου 1926 μετονομάστηκε σε *Πορτογαλική Ομοσπονδία Ποδοσφαίρου* (Federação Portuguesa de Futebol).

## Παραπομπές


## Εξωτερικοί σύνδεσμοι
*  
* Η Πορτογαλία  στον ιστότοπο της FIFA
* Η Πορτογαλία στον ιστότοπο της UEFA

Κατηγορία:Ποδόσφαιρο στην Πορτογαλία
Κατηγορία:Ομοσπονδίες μέλη της ΟΥΕΦΑ
GameFAQs

Το **GameFAQs** είναι ιστοσελίδα που φιλοξενεί συχνές ερωτήσεις και οδηγούς για βιντεοπαιχνίδια. Δημιουργήθηκε το Νοέμβριο του 1995 από τον Jeff Veasey, ενώ το Μάιο του 2003 αγοράστηκε από το CNET Networks. Αυτή τη στιγμή ανήκει στη CBS Interactive. Η ιστοσελίδα είναι βάση αρχείων πληροφοριών βιντεοπαιχνιδιών, cheat codes, reviews, game saves, εικόνων τέχνης και φωτογραφιών, σχεδόν όλα από τα οποία έχουν «ανέβει» από εθελοντές συντελεστές. Τα συστήματα που καλύπτει συμπεριλαμβάνουν παλιές και μοντέρνες κονσόλες βιντεοπαιχνιδιών, αλλά και παιχνίδια για υπολογιστές. 

Το GameFAQs διαθέτει κοινότητα που μπορεί να επικοινωνεί μέσω δημοσιεύσεων στα θέματα (boards) της ιστοσελίδας, τα οποία αφορούν παιχνίδια αλλά και άλλα θέματα, όπως ταινίες και μουσική, ενώ κάθε παιχνίδι έχει το δικό του ξεχωριστό board. Από το 2004 έως το 2012, τα περισσότερα boards παιχνιδιών διαμοιράζονταν μεταξύ του GameFAQs και του GameSpot, μίας άλλης ιστοσελίδας του CBS Interactive. Ωστόσο, στις 23 Μαρτίου του 2012, ανακοινώθηκε ότι οι ιστοσελίδες θα έχουν ξανά ξεχωριστό περιεχόμενο. Στην ιστοσελίδα «τρέχει» καθημερινά δημοσκόπηση απόψεων, διαγωνισμοί τουρνουά, καθώς και η ετήσια Μάχη Χαρακτήρων.

Το GameFAQs έχει δεχθεί θετικές κριτικές από τη *[[The Guardian]]* και το *[[Entertainment Weekly]]*. Το 2009, σύμφωνα με την Alexa, το GameFAQs.com ήταν μία από τις 300 αγγλόφωνες ιστοσελίδες με την υψηλότερη επισκεψιμότητα.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιστότοποι για βιντεοπαιχνίδια
Γεωργιανή Ποδοσφαιρική Ομοσπονδία

Η **Γεωργιανή Ποδοσφαιρική Ομοσπονδία** (γεωργιανά: საქართველოს ფეხბურთის ფედერაცია) είναι το όργανο διοίκησης του ποδοσφαίρου στη Γεωργία. Εδρεύει στη Τιφλίδα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γεωργίας.

## Ιστορία
Η ομοσπονδία έχει τις ρίζες της στη σοβιετική περίοδο, από τη σύστασή της το 1936 έως το 1989, κατά την οποία αποτελούσε τμήμα της Ομοσπονδίας Ποδοσφαίρου ΕΣΣΔ. Η ανεξάρτητη ομοσπονδία ιδρύθηκε επίσημα στις 15 Φεβρουαρίου του 1990. Το 1992 εντάχθηκε στη FIFA, ενώ το ίδιο έτος έγινε μέλος της UEFA.

## Παραπομπές


## Εξωτερικοί σύνδεσμοι
* 
* Η Γεωργία  στον ιστότοπο της FIFA
* Η Γεωργία στον ιστότοπο της UEFA

Κατηγορία:Ποδόσφαιρο στη Γεωργία
Κατηγορία:Ομοσπονδίες μέλη της ΟΥΕΦΑ
Τόμας Κρέτσμαν

Ο **Τόμας Κρέτσμαν** (*Thomas Kretschmann*, 8 Σεπτεμβρίου 1962) είναι Γερμανός ηθοποιός.

Γεννήθηκε το 1962 στο Ντεσάου της Ανατολικής Γερμανίας και 20 χρόνια αργότερα πέρασε στο τότε Δυτικό Βερολίνο, όπου ξεκίνησε την καριέρα του στο θέατρο Schiller. Έχει παίξει στις ταινίες *Stalingrad*, *[[Ο Πιανίστας (ταινία)|Ο Πιανίστας]]* και *[[Η Πτώση (ταινία)|Η πτώση]]*.

## Φιλμογραφία

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Ουγγρικό Πρωτάθλημα Επιτραπέζιας Αντισφαίρισης

Το **Ουγγρικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ουγγαρίας, που διοργανώνεται από την Ουγγρική Ομοσπονδία Επιτραπέζιας Αντισφαίρισης (Magyar Asztalitenisz Szövetség).

Πραγματοποιείται κάθε χρόνο και αναδεικνύει τους πρωταθλητές Ουγγαρίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1905 στη Βουδαπέστη.

## Κάτοχοι μεταλλίων

thumb|right|Η 6 φορές πρωταθλήτρια στο απλό γυναικών, Κριστίνα Τοτ.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1905–1912, 1925–1944, 1946–τώρα
*Απλό Γυναικών: 1925–1944, 1946–τώρα
*Διπλό Ανδρών: 1908–1912, 1925–1944, 1946–τώρα
*Διπλό Γυναικών: 1929–1944, 1946–τώρα
*Διπλό Μικτό: 1925–1944, 1946–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ουγγρικής Ομοσπονδίας Επιτραπέζιας Αντισφαίρισης 

Κατηγορία:Επιτραπέζια αντισφαίριση στην Ουγγαρία
Κατηγορία:Εθνικές διοργανώσεις επιτραπέζιας αντισφαίρισης
Κέρμπι Μπάκετς

Το **Κέρμπι Μπάκετς** είναι μια νεανική σειρά που έκανε πρεμιέρα στις 20 Οκτωβρίου του 2014, στο Disney XD.

## Πλοκή
Ο Κέρμπι Μπάκετς (Τζέικομπ Μπερτραντ) ονειρεύεται να γίνει ένας διάσημος σχεδιαστής κινουμένων σχεδίων, όπως το είδωλό του, ο Μακ Μακάλιστερ και αλληλεπιδρά με τις δημιουργίες των κινουμένων σχεδίων του. Παρόμοια με Nick Martin στο McGee και Me!, ο Κέρμπι βλέπει τα σχέδιά του, να παίρνουν σάρκα και οστά, όπως ο ίδιος και οι δύο καλύτεροί του φίλοι, Φις και Ιλάι, καταφέρνει και γίνεται εξωφρενική και απρόβλεπτη περιπέτεια.

## Ελληνική μεταγλώττιση
Σε αυτήν τη λίστα αναγράφονται οι ηθοποιοί που παίζουν τους ρόλους της σειράς. Αναγράφονται επίσης και οι Έλληνες μεταγλωττιστές.
Οι ελληνικές μεταγλωττίσεις των επεισοδίων της σειράς έγιναν στα στούντιο Sierra Post.

## Εξοπλισμός και παραγωγή
Το Disney XD ανάπτυξε για πρώτη φορά και πιλοτικά το *Κέρμπι Μπάκετς* το 2012 με τους παραγωγούς Gabe Snyder και ο Mike Alber, David Bowers και Κρίστοφορ Μπράουν. Το * Κέρμπι Μπάκετς * πάρθηκε ως μια σειρά το Φεβρουάριο του 2014. Η παραγωγή ξεκίνησε το καλοκαίρι του 2014 και το φθινόπωρο του 2014 έκανε πρεμιέρα.

Στις 13 Ιανουαρίου 2015, η σειρά ανανεώθηκε για δεύτερη σεζόν με την επανέναρξη της παραγωγής, το Μάρτιο. Η δεύτερη σεζόν έκανε πρεμιέρα στις 7 Οκτωβρίου 2015.

Στις 4 Μαρτίου 2016, το Disney XD ανανέωσε τη σειρά για τρίτη σεζόν.

## Εκπομπή
Το *Κέρμπι Μπάκετς* έκανε πρεμιέρα στο Disney XD στην Αυστραλία στις 11 Απριλίου του 2015, και στη Νέα Ζηλανδία στις 14 Απριλίου του 2015.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Disney XD
Κατράκειο Θέατρο Νίκαιας

Το **Κατράκειο Θέατρο Νίκαιας** είναι ένα υπαίθριο θέατρο χωρητικότητας 5.356 καθήμενων. Βρίσκεται στη Νίκαια, στο Λόφο Ανδρέα Παπανδρέου, γνωστός και ως «Σελεπίτσαρι» και συνορεύει με το Κερατσίνι. Κατασκευάστηκε το 1983 ανάμεσα στους βράχους παλιών λατομείων που υπήρχαν στην περιοχή.

Είναι το μεγαλύτερο και αρτιότερο ανοιχτό θέατρο ολόκληρου του λεκανοπεδίου Αττικής, ενώ οι βράχοι που περιτριγυρίζουν το θέατρο, του δίνουν μία ακόμη πιο επιβλητική όψη.

Στο θέατρο έχει πραγματοποιηθεί πλήθος σημαντικών συναυλιών και εκδηλώσεων, θεατρικές, μουσικές και χορευτικές, γνωστών καλλιτεχνών, με ιδιαίτερη επιτυχία.

## Ιστορία
Η κατασκευή του θεάτρου ήταν αρχική ιδέα του καλλιτέχνη Μίνου Βολανάκη και χρονολογείται από το 1982. Έπειτα από την πρωτοβουλία του Μίνου Βολανάκη και την απόλυτη στήριξη του Δήμου Νίκαιας επί δημαρχίας Στέλιου Λογοθέτη, η περιοχή των λατομείων, γνωστή επίσης και ως «Κοκκινόβραχος», απαλλοτριώνεται και το 1983, υπό την επίβλεψη του αρχιτέκτονα Νίκου Περδικάρη ολοκληρώνεται πλήρως το έργο της κατασκευής του θεάτρου και έκτοτε, ξεκινά η λειτουργία του. Ονομάστηκε «*Κατράκειο*» προς τιμήν του αείμνηστου καταξιωμένου ηθοποιού, Μάνου Κατράκη.

## Χαρακτηριστικά
Το θέατρο είναι αμφιθεατρικού τύπου. Ο περιβάλλοντας χώρος του θεάτρου αποτελείται από πολύ μεγάλο χώρο στάθμευσης για την εξυπηρέτηση του κοινού. Επίσης στο θέατρο βρίσκεται ένα ορειχάλκινο άγαλμα, έργο του Μέμου Μακρή, όπου αναπαριστά τον «Δον Κιχώτη», ρόλο που ερμήνευσε ο Μάνος Κατράκης, του οποίου το όνομα φέρει τιμητικά το θέατρο.

## Εκδηλώσεις
Στον χώρο του θεάτρου φιλοξενούνται διάφορες πολιτιστικές και καλλιτεχνικές εκδηλώσεις όπως, μουσικές συναυλιές, χορευτικές και θεατρικές παραστάσεις, θερινό σινεμά και διάφορες εκθέσεις. Επίσης στον περιβάλλοντα χώρο του θεάτρου, στο χώρο του πάρκινγκ, έχουν φιλοξενηθεί φεστιβάλ γκράφιτι, όπου κοσμούν την περιοχή.

## Παραπομπές σημειώσεις


## Εξωτερικοί σύνδεσμοι
*30 ΧΡΟΝΙΑ ΚΑΤΡΑΚΕΙΟ - 30 ΧΡΟΝΙΑ ΠΟΛΙΤΙΣΜΟΥ, dikaiosinisimera.gr
*Κατράκειο θέατρο, nikaia-rentis.gov.gr
*ΚΑΤΡΑΚΕΙΟ ΘΕΑΤΡΟ, allaboutmusic.gr
*Μάνος Κατράκης: Ο μεγάλος θεατράνθρωπος που τιμά η Νίκαια, halkidona.gr

Κατηγορία:Θεατρικοί χώροι στην Ελλάδα
Εκστρατεία της Βόρειας Αφρικής

Η **Εκστρατεία της Βόρειας Αφρικής** του Β΄ Παγκοσμίου Πολέμου πραγματοποιήθηκε στη Βόρεια Αφρική από τις 10 Ιουνίου 1940 ως τις 13 Μαΐου 1943. Κατά τη διάρκεια αυτής της περιόδου, έγιναν πολλές επιχειρήσεις από τις Συμμαχικές δυνάμεις και τις Δυνάμεις του Άξονα.

Η εκστρατεία είχε μεγάλη στρατηγική σημασία και για τις δύο πλευρές. Οι δυνάμεις του Άξονα σκόπευαν να αποκόψουν τις πηγές πετρελαίου των Συμμάχων και παράλληλα να τους μειώσουν το μαχητικό δυναμικό από τις αποικίες της Βρετανίας. Επίσης δόθηκε στις Συμμαχικές Δυνάμεις ευκαιρία να ανακάμψουν ύστερα από τις τρομερές αποτυχίες στο Ευρωπαϊκό Μέτωπο το 1940.

Η Εκστρατεία της Βόρειας Αφρικής είχε τρεις φάσεις: την Εκστρατεία της Δυτικής Ερήμου, την Επιχείρηση Πυρσός (εκκίνηση οπισθοχώρησης Γερμανών στη Β. Αφρική) και την Εκστρατεία στην Τυνησία.

Κατά τη διάρκεια της Εκστρατείας, οι Γερμανοί και οι Ιταλοί υπέστησαν 620.000 νεκρούς ενώ η Βρετανική Κοινοπολιτεία 220.000. Οι Αμερικάνικες απώλειες μόνο στην Τυνησία ήταν πάνω από 18.500 άνδρες. Παρόλα αυτά, η νίκη των Συμμάχων στη Βόρεια Αφρική ουδετεροποίησε περίπου 900.000 Γερμανούς και Ιταλούς στρατιώτες, άρχισε δεύτερο μέτωπο εναντίον των Δυνάμεων του Άξονα και εξασφάλισε τους υλικούς ανεφοδιασμούς των Συμμαχικών στρατευμάτων. Είχε τεράστια σημασία στην έκβαση του Β' Παγκοσμίου Πολέμου.

## Παραπομπές


## Εξωτερικοί σύνδεσμοι
* 

Κατηγορία:Στρατιωτικές Επιχειρήσεις του Β' Παγκοσμίου Πολέμου στην Βόρεια Αφρική
Κατηγορία:Ιστορία της Βόρειας Αφρικής
Κούμπα Γκούντινγκ Τζ.

O **Κούμπα Γκούντινγκ Τζ.** (), (γενν. 2 Ιανουαρίου 1968) είναι Αμερικανός ηθοποιός του κινηματογράφου και της τηλεόρασης. Έγινε ιδιαίτερα γνωστός τη δεκαετία του 1990, όταν πρωταγωνίστησε στην ταινία *[[Boyz n the Hood]]* (1991), ενώ πέντε χρόνια αργότερα, κέρδισε και το πρώτο του Όσκαρ Β΄ Ανδρικού Ρόλου, για τον ρόλο του στην ταινία *[[Τζέρι Μαγκουάιρ]]* (1996). Κατά τ' άλλα έχει συμμετάσχει σε ταινίες όπως το *[[Καλύτερα δε γίνεται]]* (1997), το *[[Κώδικας Τιμής|Κώδικας τιμής]]* (2000), το *[[Περλ Χάρμπορ (ταινία)|Περλ Χάρμπορ]]* (2001), το *[[American Gangster]]* (2007) και το *[[Selma (ταινία)|Selma]]* (2014). Ενώ από το 2016 συμμετέχει και πρωταγωνιστικά σε δύο τηλεοπτικές σειρές: *[[American Horror Story]]* και *[[The People v. O. J. Simpson: American Crime Story]]*. Το 2002, τιμήθηκε με ένα αστέρι, στη Λεωφόρο της Δόξας, στο Χόλιγουντ.

## Παραπομπές


## Εξωτερικοί σύνδεσμοι

* 
* 
* Cinema Confidential interview  (January 2002)
* Hollywood.com interview (November 9, 2000)
* Jet interview (October 11, 1999)
* Ebony interview (June 1997)
* JAM! Movies interview (December 13, 1996)
* Hanes Backstage Game with Cuba Gooding Jr. & Michael Jordan (July 2007)
* USAToday
* Jezebel 

Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Χριστιανοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Διδακτική ποίηση

**Διδακτική ποίηση** ονομάζεται το ποιητικό είδος, το οποίο έχει ως στόχο να διδάξει με ένα άμεσο, ευθύ και ευχάριστο τρόπο στους αναγνώστες: αρχές, ιδέες, πρακτική εμπειρία και γνώσεις.

## Σκοπός
Σκοπός της διδακτικής ποίησης είναι η προσφορά στον άνθρωπο με τρόπο ανοιχτό:
*παραινέσεων,
*συμβουλών,
*ηθικών αρχών,
*κανόνων για τη ζωή,
*απόλαυση,
*συγκίνηση και
*αισθητική ποιότητα.

## Ιστορία
Η διδακτική ποίηση εμφανίζεται σε όλες τις πρώιμες λογοτεχνίες των δυτικών και ανατολικών λαών, και ιδιαίτερα στην αρχαία Ελλάδα. Τα πρώτα διδακτικά ποιήματα είναι κυρίως παροιμιακοί στίχοι και έμμετρα γνωμικά. 

### Αρχαία Ελλάδα
Πρώτος γνωστός ποιητής που έγραψε διδακτική ποίηση στην αρχαία Ελλάδα ήταν ο Ησίοδος, ο οποίος μάλιστα θεωρείται και ο πατέρας του εν λόγω ποιητικού είδους. Είναι ο εισηγητής του λεγόμενου διδακτικού έπους με τα έργα του *Θεογονία* και *Έργα και Ημέραι*, τα οποία ανήκουν στα διδακτικά έπη. Διδακτική ποίηση έγραψαν και ο Ξενοφάνης, ο Παρμενίδης και ο Εμπεδοκλής.

#### Ελληνιστικά χρόνια
Στην αλεξανδρινή περίοδο τη διδακτική ποίηση καλλιέργησαν οι ποιητές Άρατος και Νίκανδρος από την Κολοφώνα.

### Αρχαία Ρώμη
Στα ρωμαϊκά χρόνια αρχικά διδακτική ποίηση έγραψαν ο Έννιος και ο Lucius Accius. Αργότερα έργα του εν λόγου είδους έγραψαν ο Λουκρήτιος με τίτλο *De Rerum Natua* και ο Βιργίλιος με τίτλο *Τα Γεωργικά*.

Επίσης, διδακτική ποίηση έγραψαν ο Οράτιος και ο Οβίδιος με θέμα την ποιητική και ερωτική τέχνη αντίστοιχα.

### Βυζαντινή Εποχή
Στη βυζαντινή περίοδο η διδακτική ποίηση καλλιεργήθηκε ιδιαίτερα από τους λογίους της εποχής. Πιο γνωστοί λόγιοι που χρησιμοποίησαν αυτό το ποιητικό είδος ήταν ο Κωνσταντίνος Μανασσής, ο Νικηφόρος Ξανθόπουλος, ο Μιχαήλ Ψελλός κ.α.  

### Νεότερη ελληνική λογοτεχνία
Στη νεοελληνική λογοτεχνία η διδακτική ποίηση καλλιεργήθηκε σε μικρό βαθμό. Ποιητές που έγραψαν διδακτικά ποιήματα είναι ο Ιωάννης Βηλαράς, ο Ιωάννης Πολέμης, ο Δημήτρης Παπαρρηγόπουλος κ.α.

Με αυτό το είδος ασχολήθηκε ιδιαίτερα ο Κωνσταντίνος Καβάφης. Ακολουθεί αντιπροσωπευτικό απόσπασμα του ποιήματος του Καβάφη, με τίτλο *Ιθάκη*, το οποίο ανήκει στη διδακτική ποίηση.


Σα βγεις στον πηγαιμό για την Ιθάκη,
να εύχεσαι νάναι μακρύς ο δρόμος,
γεμάτος περιπέτειες, γεμάτος γνώσεις.
Τους Λαιστρυγόνας και τους Κύκλωπας,
τον θυμωμένο Ποσειδώνα μη φοβάσαι,
τέτοια στον δρόμο σου ποτέ σου δεν θα βρεις,
αν μέν’ η σκέψις σου υψηλή, αν εκλεκτή
συγκίνησις το πνεύμα και το σώμα σου αγγίζει.
Τους Λαιστρυγόνας και τους Κύκλωπας,
τον άγριο Ποσειδώνα δεν θα συναντήσεις,
αν δεν τους κουβανείς μες στην ψυχή σου,
αν η ψυχή σου δεν τους στήνει εμπρός σου.


## Σημειώσεις


## Παραπομπές


Κατηγορία:Ποίηση
Ζωρζ ντε Ρεζιμπύς

Ο **Ζωρζ ντε Ρεζιμπύς** (γαλλικά: *Georges de Regibus*, βουλγαρικά: Жорж дьо Режибюс, 14 Αυγούστου 1867 - 7 Νοεμβρίου 1927) ήταν Ελβετός αθλητής και δάσκαλος φυσικής αγωγής, ο οποίος έφερε το ποδόσφαιρο στη Βουλγαρία το 1894.

## Ιστορία
Ο Ζωρζ ντε Ρεζιμπύς γεννήθηκε στο Επαλάνζ, δήμο του καντονίου του Βω, στην περιοχή της γαλλόφωνης Ελβετίας. Ο πατέρας του, Πιέρ ντε Ρεζιμπύς, ήταν απόγονος ιταλικής οικογένειας καταγόμενης από την Μπολόνια.

## Παραπομπές


## Βιβλιογραφία
* 
* 
* 
* 

Κατηγορία:Ελβετοί ποδοσφαιριστές
Κατηγορία:Βούλγαροι παιδαγωγοί
Εσθονικό Πρωτάθλημα Επιτραπέζιας Αντισφαίρισης

Το **Εσθονικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Εσθονίας, που διοργανώνεται από την Εσθονική Ομοσπονδία Επιτραπέζιας Αντισφαίρισης (Eesti Lauatenniseliit).

Πραγματοποιείται κάθε χρόνο και αναδεικνύει τους πρωταθλητές Εσθονίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1950.

## Κάτοχοι μεταλλίων

thumb|right|Ο 6 φορές πρωταθλητής στο απλό ανδρών, Ιγκόρ Σολόποφ.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1950–τώρα
*Απλό Γυναικών: 1950–τώρα
*Διπλό Ανδρών: 1950–τώρα
*Διπλό Γυναικών: 1950–τώρα
*Διπλό Μικτό: 1950–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Εσθονικής Ομοσπονδίας Επιτραπέζιας Αντισφαίρισης 

Κατηγορία:Επιτραπέζια αντισφαίριση στην Εσθονία
Κατηγορία:Εθνικές διοργανώσεις επιτραπέζιας αντισφαίρισης
Πανάρετη Κοζάνης

Η **Πανάρετη** βρίσκεται στη τοπική κοινότητα της Τραπεζίτσας ανήκει στον Δήμο Βοΐου της Περιφερειακής Ενότητας Κοζάνης που βρίσκεται στην Περιφέρεια Δυτικής Μακεδονίας.

Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Παναρέτη ανήκε στο Τοπικό Διαμέρισμα Τραπεζίτσης, του πρώην Δήμου Νεάπολης του Νομού Κοζάνης.

Η Πανάρετη έχει υψόμετρο 576 μέτρα από την επιφάνεια της θάλασσας.

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Πεπονιά Κοζάνης

H **Πεπονιά** είναι χωριό και κοινότητα του Δήμου Βοΐου. Την περίοδο του σχεδίου ''Καποδίστριας'' από το 2001 μέχρι το 2011 ήταν μέρος του Δήμου Νεάπολης, του οποίου αποτελούσε δημοτικό διαμέρισμα. Στην απογραφή του 2011 καταγράφηκαν 70 κάτοικοι του χωριού. 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Ουκρανικό Πρωτάθλημα Επιτραπέζιας Αντισφαίρισης

Το **Ουκρανικό Πρωτάθλημα Επιτραπέζιας Αντισφαίρισης** (ουκρανικά: *Чемпіонат України з настільного тенісу*) είναι το εθνικό ατομικό πρωτάθλημα στην επιτραπέζια αντισφαίριση της Ουκρανίας, που διοργανώνεται από την Ουκρανική Ομοσπονδία Επιτραπέζιας Αντισφαίρισης (Федерацiя настiльного тенiсу України).

Πραγματοποιείται κάθε χρόνο και αναδεικνύει τους πρωταθλητές Ουκρανίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Επιτραπέζιας Αντισφαίρισης που είχε διοργανωθεί για πρώτη φορά το 1951.

## Κάτοχοι μεταλλίων

[thumb|right|Ο 9 φορές πρωταθλητής στο απλό ανδρών, [Κου Λέι.]]
[thumb|right|Η 3 φορές πρωταθλήτρια στο απλό γυναικών, [Μαργκαρίτα Πεσότσκα.]]

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1992–τώρα
*Απλό Γυναικών: 1992–τώρα
*Διπλό Ανδρών: 1992–τώρα
*Διπλό Γυναικών: 1992–τώρα
*Διπλό Μικτό: 1992–τώρα

## Εξωτερικοί σύνδεσμοι
*Επίσημη ιστοσελίδα της Ουκρανικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Ουκρανία
Κατηγορία:Εθνικές διοργανώσεις επιτραπέζιας αντισφαίρισης
Τραπεζίτσα Κοζάνης

Η **Τραπεζίτσα** είναι χωριό και κοινότητα του Δήμου Βοΐου. Σύμφωνα με το Σχέδιο Καποδίστριας  ήταν δημοτικό διαμέρισμα του Δήμου Νεάπολης. Στην απογραφή του 2011 καταγράφηκαν 77 κάτοικοι του χωριού και 99 κατοίκων στην κοινότητα της Τραπεζίτσα. Η Τραπεζίτσα καλύπτει μια έκταση 10.275 τ.χλμ.

## Διοικητική διαίρεση
Η κοινότητα της Τραπεζίτσας αποτελείται από δύο ξεχωριστούς οικισμούς:

*Πανάρετη (πληθυσμός 22)
*Τραπεζίτσα (πληθυσμός 77)
Τα προαναφερθέντα αριθμητικά στοιχεία του πληθυσμού είναι από το 2011.

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Μολόχα Κοζάνης

Η **Μολόχα** είναι χωριό και δημοτικό διαμέρισμα του Δήμου Βοΐου.

## Τοποθεσία
Το χωριό βρίσκεται περίπου 6 χιλιόμετρα βορειοδυτικά του κέντρου της Νεάπολης στα σύνορα με το Άργος Ορεστικό. Στα βόρεια συνορεύει με το Βογατσικό. Τα εδάφη του χωριού βρίσκονται στη δεξιά (νοτιοδυτική) όχθη του ποταμού Αλιάκμονα.

## Ιστορία
Η παλαιά ονομασία του χωριού είναι **Γκινόσιον**.

Στα τέλη του 19ου αιώνα, ήταν ένα μουσουλμανικό ελληνόφωνο χωριό στον καζά Ανασελίτσα (νυν Νεάπολη Κοζάνης) της Οθωμανικής Αυτοκρατορίας. Σύμφωνα με τον Βάσιλ Κάντσοφ το 1900, ζούσαν εκεί 250 Μωαμεθανοί Έλληνες (Βαλαχάδες).

Σύμφωνα με τις ελληνικές στατιστικές του 1904, στο Γκινόσι ζούσαν 400 Βαλαχάδες.

Κατά τη διάρκεια των Βαλκανικών Πολέμων, ελληνικά τμήματα εισήλθαν στο χωριό και μετά τον Β΄ Βαλκανικό Πόλεμο το 1913, το χωριό παρέμεινε στην Ελλάδα.

Στα μέσα της δεκαετίας του '20, ο πληθυσμός του χωριού εγκαταστάθηκε στην Τουρκία βάσει της Συνθήκης της Λωζάνης και αντικαταστάθηκε από Πόντιους Έλληνες πρόσφυγες από την Τουρκία. Το 1928 παρουσιάστηκε ως εξ ολοκλήρου ελληνικό προσφυγικό χωριό με 72 οικογένειες και 240 κατοίκους.

Μετονομάστηκε σε Μολόχα το 1927.

; Απογραφές

* 1981 – 228 κάτοικοι
* 1991 – 201 κάτοικοι
* 2001 – 190 κάτοικοι

Την περίοδο του σχεδίου ''Καποδίστριας'' από το 2001 μέχρι το 2011, ήταν μέρος του Δήμου Νεάπολης, του οποίου αποτελούσε δημοτικό διαμέρισμα.

Η απογραφή του 2011 κατέγραψε 132 κατοίκους στο χωριό.

## Παραπομπές

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Πρωτάθλημα Επιτραπέζιας Αντισφαίρισης Γκέρνζι

Το **Πρωτάθλημα Επιτραπέζιας Αντισφαίρισης Γκέρνζι** (αγγλικά: *Guernsey Table Tennis Championships*) είναι το εθνικό ατομικό πρωτάθλημα στην επιτραπέζια αντισφαίριση του Γκέρνζι, που διοργανώνεται από την Ομοσπονδία Επιτραπέζιας Αντισφαίρισης Γκέρνζι (Guernsey Table Tennis Association).

Πραγματοποιείται κάθε χρόνο και αναδεικνύει τους πρωταθλητές του Γκέρνζι σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1922.

## Κάτοχοι μεταλλίων

### Μετάλλια ανά αθλητή
#### Απλό ανδρών

#### Απλό γυναικών

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1923–1940, 1946–τώρα
*Απλό Γυναικών: 1947–τώρα
*Διπλό Ανδρών: 1939–1940, 1946–τώρα
*Διπλό Γυναικών: 1947–τώρα
*Διπλό Μικτό: 1940, 1946–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Γκέρνζι

Κατηγορία:Γκέρνζι
Γκερνζι
MAVA-Renault

δεξιά|μικρογραφία|180x180εσ|Το MAVA-Renault Farma F (ως βαν)
Η εταιρεία **MAVA** ήταν ο ελληνικός εισαγωγέας των αυτοκινήτων Renault. Το 1979 αποφάσισε να εισέλθει στην επιχείρηση παραγωγής αυτοκινήτων, παρουσιάζοντας ένα επιβατηγό-βοηθητικό αυτοκίνητο, ένα είδος δημοφιλές στην Ελλάδα για λόγους φορολογικής κατηγοριοποίησης.

Η MAVA ανέθεσε την δημιουργία του αυτοκινήτου στον Γεώργιο Μιχαήλ, Έλληνα σχεδιαστή που είχε σχεδιάσει και το *[[Νεώριο Σύρου|Neorion]] Chicago*, καθώς και άλλα ελληνικά οχήματα. Ο Μιχαήλ με την ομάδα του ολοκλήρωσε την ανάπτυξη και την κατασκευή του πρωτότυπου σε χρόνο-ρεκόρ και το αυτοκίνητο, που ονομάστηκε *Farma*, παρουσιάστηκε την ίδια χρονιά. Η MAVA επέμενε ότι το αυτοκίνητο έπρεπε να παρουσιαστεί ως ένα "μοντέλο της Renault" και έτσι το πρωτότυπο δοκιμάστηκε και εγκρίθηκε από την γαλλική εταιρεία. Το *Farma* κατά συνέπεια έφερε το λογότυπο της Renault, ενώ παρήχθη σε διάφορες εκδόσεις, συμπεριλαμβανομένων των εκδόσεων "επιβατηγό" και "βαν,". Είχε έναν τετρακύλινδρο κινητήρα 845 cm³ ισχύος 25 kW (34 PS) και μπορούσε να αναπτύξει τελική ταχύτητα περίπου 110 km/h. Συνολικά 4500 κομμάτια κατασκευάστηκαν, μεταξύ των οποίων και ο "τύπος καθαρού τζιπ" *Σ*, που παρουσιάστηκε το 1983. Ο ευρωπαϊκός τύπος επιφύλαξε στο ελκυστικό αυτό αυτοκίνητο μέτρια υποδοχή.

Από το 1985 η ελληνική νομοθεσία άλλαξε και επηρέασε την αγορά για αυτό το είδος των οχημάτων, καθιστώντας έτσι την παραγωγή τους ασύμφορη. Ο Μιχαήλ και η ομάδα του στη συνέχεια εργάστηκαν για ένα νέο μοντέλο, πολύ πιο προηγμένο (και ιδιαίτερα ελκυστικό), το *Farma Change*, που δημιουργήθηκε το 1985. Τότε όμως η MAVA σταμάτησε το έργο και μόνο ένα αυτοκίνητο, το πρωτότυπο του νέου μοντέλου, κατασκευάστηκε.

## Πηγές
* L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the University of Patras Science Park, 2007)
* L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)
* K. Bitsikokos, "Affordable cars made in Greece", *Auto Bild (Hellas)*, issue 22, Feb 29, 2008

## Εξωτερικοί σύνδεσμοι
* Η Farma στα "σπάνια Renault" 
* Οι έννοιες της Renault (στα γαλλικά)

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Όρυξις

**Όρυξις** ήταν στην αρχαιότητα η ονομασία του όρους που τώρα αποκαλείται **Σαϊτάς**. Βρίσκεται προς τα νοτιοδυτικά της Φενεάτιδος, στην Κορινθία, στο νοτιονανατολικό τμήμα των Αροανίων. Στους βόρειους πρόποδες της Ορύξεως βρίσκεται η μεγάλη καταβόθρα της λίμνης της Φενεού. Έχει υψόμετρο 1.812 μέτρα.

Το βουνό αυτό αναφέρεται στον Παυσανία, ως βρισκόμενο πέντε στάδια από τις Καρυές, κοντά στο όρος Σκίαθις.

## Παραπομπές


## Πηγές
* *Εγκυκλοπαιδικό λεξικό Ελευθερουδάκη*, 1930, λήμμα Όρυξις.

## Εξωτερικοί σύνδεσμοι
* «Φυσικό Περιβάλλον. Τα βουνά της Ελλάδας». pezoporia.gr. Ανακτήθηκε: 15/12/2017.

Κατηγορία:Βουνά της Κορινθίας
Κατηγορία:Βουνά της Αχαΐας
Κατηγορία:Αρχαία Αρκαδία
Κατηγορία:Αρκαδική Αζανία
Ιταλικό Πρωτάθλημα Επιτραπέζιας Αντισφαίρισης

Το **Ιταλικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ιταλίας, που διοργανώνεται από την Ιταλική Ομοσπονδία Επιτραπέζιας Αντισφαίρισης (Federazione Italiana Tennistavolo).

Πραγματοποιείται κάθε χρόνο και αναδεικνύει τους πρωταθλητές Ιταλίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1948 στο Λιβόρνο.

## Κάτοχοι μεταλλίων

thumb|right|Η 3 φορές πρωταθλήτρια στο απλό γυναικών, Φλιούρα Μπουλατόβα.

### Μετάλλια ανά αθλητή
#### Απλό ανδρών

#### Απλό γυναικών

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1948–τώρα
*Απλό Γυναικών: 1948–τώρα
*Διπλό Ανδρών: 1948–τώρα
*Διπλό Γυναικών: 1948–τώρα
*Διπλό Μικτό: 1948–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ιταλικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Ιταλία
Κατηγορία:Εθνικές διοργανώσεις επιτραπέζιας αντισφαίρισης
Μάρτιν Μπάλσαμ

Ο **Μάρτιν Χένρι Μπάλσαμ** (αγγλικά: *Martin Henry Balsam*, 4 Νοεμβρίου 1919 - 13 Φεβρουαρίου 1996) ήταν Αμερικανός ηθοποιός του κινηματογράφου, της τηλεόρασης και του θεάτρου. Έγινε ιδιαίτερα γνωστός από τους ρόλους του σε αξιοσημείωτες ταινίες, όπως το *[[Οι 12 ένορκοι (ταινία, 1957)|Οι 12 ένορκοι]]* (1957), το *[[Ψυχώ]]* (1960), το *[[Πρόγευμα στο Τίφανις]]* (1962), το *[[Δυο γίγαντες συγκρούονται]]* (1962), το *[[Τόρα! Τόρα! Τόρα!]]* το *[[Έγκλημα στο Οριάν Εξπρές (ταινία, 1974)|Έγκλημα στο Οριάν Εξπρές]]* (1974) και το *[[Όλοι οι άνθρωποι του προέδρου]]* (1976). 

Το 1966, κέρδισε το Όσκαρ Β΄ Ανδρικού Ρόλου, για την ερμηνεία του στην ταινία *[[Μεγάλη θύελλα σε μικρή καρδιά]]* (A Thousand Clowns, 1965). Επίσης έχει συμμετάσχει σε αρκετές τηλεοπτικές σειρές και σε τηλεοπτικές ταινίες, μερικές από τις πιο γνωστές σειρές είναι το *[[Κότζακ]]*, το *[[Ο άνθρωπος της U.N.C.L.E.]]* και το *[[Archie Bunker's Place]]*. Συνολικά συμμετείχε σε πάνω από 170 ταινίες και σειρές. Ωστόσο, συμμετείχε και σε θεατρικές παραστάσεις, με την πιο γνωστή του να είναι το *[[You Know I Can't Hear You When the Water's Running]]*, στο οποίο κέρδισε και Βραβείο Tony.

## Φιλμογραφία

## Παραπομπές


## Εξωτερικοί σύνδεσμοι

* 
* 
*  

Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοεβραίοι
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
The Mechanix (τραγούδι)

*Τα "The Four Horsemen" και "Mechanix" ανακατευθύνουν εδώ.*

Το "**The Mechanix**" είναι ένα τραγούδι γραμμένο από τον Ντέιβ Μαστέιν για το συγκρότημά του Metallica το 1982. Εμφανίστηκε σε αρκετά demo του συγκροτήματος όπως και στο *[[No Life 'til Leather]]*, ενώ ήταν σταθερό κομμάτι στις συναυλίες τους μέχρι την απόλυση του Μαστέιν το 1983. Οι στίχοι του τραγουδιού ξαναγράφτηκαν από τους Τζέιμς Χέτφιλντ και Λαρς Ούλριχ. Αυτή η εκδοχή εμφανίστηκε στο πρώτο άλμπουμ της μπάντας, *[[Kill 'Em All]]* το 1983 ως "The Four Horsemen". Η αρχική εκδοχή ηχογραφήθηκε αργότερα από το συγκρότημα του Μαστέιν Megadeth και εμφανίστηκε στο πρώτο τους δίσκο *[[Killing Is My Business... and Business Is Good!]]* το 1985 με το όνομα "Mechanix".

## The Four Horsemen

Το "**The Four Horsemen**" είναι ένα τραγούδι του αμερικανιού thrash metal συγκροτήματος Metallica από τον πρώτο τους δίσκο *[[Kill 'Em All]]*. Ήταν ένα κομμάτι αρχικά γραμμένο από τον αυθεντικό κιθαρίστα Ντέιβ Μαστέιν ως "The Mechanix". Ωστόσο, ο Μαστέιν απολύθηκε από το συγκρότημα το 1983 λόγω της συμπεριφοράς του και του εθισμού του στο αλκοόλ. Αντικαταστάθηκε από τον Κερκ Χάμμετ. Οι στίχοι του τραγουδιού ξαναγράφτηκαν από τον τραγουδιστή και κιθαρίστα Τζέιμς Χέτφιλντ και τον ντράμμερ Λαρς Ούλριχ με θέμα την αποκάλυψη. Συνεπώς, το τραγούδι μετονομάστηκε. Είναι ένα από τα κομμάτια με τις περισσότερες ζωντανές εκτελέσεις, στις οποίες παρουσιάζεται μια μικρότερη εκδοχή του.

## Mechanix

Το "**Mechanix**" είναι ένα τραγούδι του αμερικανικού thrash metal συγκροτήματος Megadeth. Εμφανίστηκε στον πρώτο τους δίσκο, *[[Killing Is My Business... and Business Is Good!]]*, το 1985. Ο κιθαρίστας Ντέιβ Μαστέιν το είχε γράψει για την προηγούμενή του μπάντα Metallica ως "The Mechanix" το 1982. Ο Μαστέιν απολύθηκε το 1983 λόγω της συμπεριφοράς του και του εθισμού του στο αλκοόλ. Μετά από αυτό το συμβάν ένιωσε ότι "ήθελε να πάρει το τραγούδι του πίσω" και το έκανε με μια γρηγορότερη εκδοχή, για να διαψεύσει τους Metallica οι οποίοι την εποχή εκείνη σχολίαζαν τον Μαστέιν ως ατάλαντο κιθαρίστα. Το κομμάτι δεν έχει παιχτεί πολλές φορές ζωντανά, ωστόσο έχει συμπεριληφθεί σε συλλογές του συγκροτήματος.

## Προσωπικό
### Metallica
#### The Mechanix
* Τζέιμς Χέτφιλντ - κιθάρα, φωνητικά
* Ντέιβ Μαστέιν - κιθάρα
* Ρον ΜακΓκόβνεϊ - μπάσο
* Λαρς Ούλριχ - ντραμς

#### The Four Horsemen
* Τζέιμς Χέτφιλντ - κιθάρα, φωνητικά
* Κερκ Χάμμετ - κιθάρα
* Κλιφ Μπέρτον - μπάσο
* Λαρς Ούλριχ - ντραμς

### Megadeth
* Ντέιβ Μαστέιν - κιθάρα, φωνητικά
* Κρις Πόλαντ - κιθάρα
* Ντέιβ Έλεφσον - μπάσο
* Γκαρ Σάμουελσον - ντραμς

Κατηγορία:Τραγούδια του 1982
Κατηγορία:Τραγούδια του 1983
Κατηγορία:Τραγούδια του 1985
Κατηγορία:Τραγούδια των Metallica
Κατηγορία:Τραγούδια των Megadeth
Κατηγορία:Αγγλόφωνα τραγούδια
Διοργανώσεις Ε.Π.Σ. Θράκης 2016–17

Για την **περίοδο 2016–17**, η Ένωση Ποδοσφαιρικών Σωματείων Θράκης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ροδόπης.

Η πρωταθλήτρια ομάδα της ΕΠΣ Θράκης κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Θράκης, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, η δομή του πρωταθλήματος της Ε.Π.Σ. Θράκης είναι η εξής:
* Α΄ Κατηγορία (12 ομάδες)
* Β΄ Κατηγορία (16 ομάδες)

### Α΄ Κατηγορία
Στην Α κατηγορία συμμετέχουν 12 σύλλογοι. Σε σχέση με την προηγούμενη περίοδο δεν αγωνίζονται η «Δόξα Προσκυνητών» που προβιβάστηκε στη Γ΄ Εθνική, κι οι «Αετός Μίσχου» και «ΑΟ Νέας Καλλίστης» που υποβιβάστηκαν στη Β΄ κατηγορία. «Ένωση Ασωμάτων», «Δόξα Γρατινής» και «Μέγας Αλέξανδρος Ιάσμου» είναι οι τρείς νεοφώτιστες. 

Μετά τη λήξη της κανονικής περιόδου οι έξι πρώτες ομάδες συμμετείχαν στα «Play Off» για την ανάδειξη του πρωταθλητή και οι εξι τελευταίες στα «Play Out» για την αποφυγή του υποβιβασμού. Πρωταθλήτρια ανακηρύχθηκε η Δόξα Νέου Σιδηροχωρίου, και η τελική κατάταξη μετά και τη διεξαγωγή της δεύτερης φάσης ήταν η εξής: 

### Β΄ Κατηγορία
Στην Β΄ κατηγορία συμμετέχουν 16 σύλλογοι. Λόγω λίγων συμμετοχών εγκαταλείφθηκε το αρχικό σχέδιο της προκήρυξης για Β΄ Κατηγορία 12 συλλόγων και Γ΄ κατηγορία με τις υπόλοιπες συμμετοχές. 

Πέντε σύλλογοι που είχαν αγωνιστεί στο προηγούμενο πρωτάθλημα δε δήλωσαν συμμετοχή: ΑΟ Φαναρίου, Νεολαία Αλανότοπου, ΠΑΕ Ποντίων , Δόξα Υφαντών και ΑΟ Φιλύρων. Ο Ερασιτέχνης Πανθρακικός και η νεοσύστατη ομάδα Ροδόπη Μεσσούνης, που μάλιστα κατέκτησε και το πρωτάθλημα, είναι οι νέες ομάδες σε σχεση με την περίοδο 2015-16. Η τελική βαθμολογία ήταν ως εξής: 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θράκης.

## Παραπομπές


## Πηγές
* Ιστοσελίδα RodopiSports.gr
* Ιστοσελίδα ThrakiSports.gr

## Εξωτερικοί σύνδεσμοι

* 

Κατηγορία:Ε.Π.Σ. Θράκης
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Πολωνικό Πρωτάθλημα Επιτραπέζιας Αντισφαίρισης

Το **Πολωνικό Πρωτάθλημα Επιτραπέζιας Αντισφαίρισης** (πολωνικά: *Mistrzostwa Polski w tenisie stołowym*) είναι το εθνικό ατομικό πρωτάθλημα στην επιτραπέζια αντισφαίριση της Πολωνίας, που διοργανώνεται από την Πολωνική Ομοσπονδία Επιτραπέζιας Αντισφαίρισης (Polski Związek Tenisa Stołowego).

Πραγματοποιείται κάθε χρόνο και αναδεικνύει τους πρωταθλητές Πολωνίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1933 στο Λβιβ.

## Κάτοχοι μεταλλίων

thumb|right|Ο 12 φορές πρωταθλητής στο απλό ανδρών, Αντρζέι Γκρούμπα.
thumb|right|Η 5 φορές πρωταθλήτρια στο απλό γυναικών, Λι Κιαν.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1933–1939, 1946–τώρα
*Απλό Γυναικών: 1937–1939, 1946–τώρα
*Διπλό Ανδρών: 1949–τώρα
*Διπλό Γυναικών: 1950–τώρα
*Διπλό Μικτό: 1950–τώρα

## Εξωτερικοί σύνδεσμοι
*Επίσημη ιστοσελίδα της Πολωνικής Ομοσπονδίας Επιτραπέζιας Αντισφαίρισης
*Πολωνικό Πρωτάθλημα Επιτραπέζιας Αντισφαίρισης - Πρωταθλητές - Αγωνίσματα (1933-2009)

Κατηγορία:Επιτραπέζια αντισφαίριση στην Πολωνία
Κατηγορία:Εθνικές διοργανώσεις επιτραπέζιας αντισφαίρισης
Φωτεινή Βάκη

Η **Φωτεινή Βάκη** (γεν. 1971) είναι Ελληνίδα πανεπιστημιακός και πολιτικός.

## Βιογραφία
Γεννήθηκε το 1971 στην Αθήνα και σπούδασε στο Τμήμα Φιλοσοφίας, Παιδαγωγικής και Ψυχολογίας στο Αριστοτέλειου Πανεπιστημίου Θεσσαλονίκης. Κατόπιν έκανε μεταπτυχιακό και διδακτορικό στο Πανεπιστήμιο του Έσσεξ. Διδάσκει από το 2005 Ιστορία της Φιλοσοφίας στο τμήμα Ιστορίας του Ιονίου Πανεπιστημίου.

Εξελέγη βουλευτής Κέρκυρας με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015 και από τις 4 Οκτωβρίου του 2015 έως τις 16 Ιουλίου του 2019 ήταν κοινοβουλευτική εκπρόσωπος του ΣΥΡΙΖΑ. Από τις 23 Οκτωβρίου του 2016 έως τις 14 Οκτωβρίου του 2018 ήταν μέλος του Πολιτικού Συμβουλίου της Πολιτικής Γραμματείας του ΣΥΡΙΖΑ, ενώ είναι μέλος της Κεντρικής Επιτροπής του κόμματος.

## Παραπομπές


## Εξωτερικοί σύνδεσμοι
*Προσωπική ιστοσελίδα
*Ιστοσελίδα στο Πανεπιστήμιο του Ιονίου
* Συγγραφικό έργο

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κέρκυρας
Νορβηγικό Πρωτάθλημα Επιτραπέζιας Αντισφαίρισης

Το **Νορβηγικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Νορβηγίας, που διοργανώνεται από την Νορβηγική Ομοσπονδία Επιτραπέζιας Αντισφαίρισης (Norges Bordtennisforbund).

Πραγματοποιείται κάθε χρόνο και αναδεικνύει τους πρωταθλητές Νορβηγίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Η διοργάνωση διεξήχθη για πρώτη φορά το 1946.

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1946–τώρα
*Απλό Γυναικών: 1947–τώρα
*Διπλό Ανδρών: 1947–τώρα
*Διπλό Γυναικών: 1951–τώρα
*Διπλό Μικτό: 1951–τώρα
*Ομαδικό Ανδρών: 1946–τώρα
*Ομαδικό Γυναικών: 1958–τώρα

## Παραπομπές


## Βιβλιογραφία
* Rolf Bryhn (1990): Kunnskapsforlagets idrettsleksikon, s. 341-42.
* *Aschehoug og Gyldendals Store Norske Leksikon*, Bind 16 (Nøkkelbind), s. 219-20. Oslo: Kunnskapsforlaget 1998.
* Tom A. Schanke (2012): *Norsk Idrettsleksikon – Toppidrett i 150 år*, Bind 4, s. 45. Tom A. Schankes Forlag. ISBN 978-82-303-2060-0.

## Εξωτερικοί σύνδεσμοι
*Επίσημη ιστοσελίδα της Νορβηγικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Νορβηγία
Κατηγορία:Εθνικές διοργανώσεις επιτραπέζιας αντισφαίρισης
Ζιλάτ

Ο όρος **Ζιλάτ** (προερχόμενος από το ετρουσκικό *ζιλ* « κυβερνώ », καθώς και το *ζιλκ*, ονομασία του αντίστοιχου αξιώματος) όριζε, στους Ετρούσκους, έναν άρχοντα εκλεγμένο για χρονική διάρκεια ενός έτους. Ο σημαντικότερος εκ των *ζιλάτ* ήταν, αναμφίβολα, ο *ζιλάτ μεχλ ρασνάλ*. Για καιρό πιστευόταν πως ο *ζιλάτ μεχλ ρασνάλ* ήταν ο ηγέτης της ομοσπονδίας των δώδεκα ετρουσκικών πόλεων, ο οποίος εκλεγόταν από την συνέλευση των Βολσίνιων. Ωστόσο, σήμερα, η πλειοψηφία των ετρουσκολόγων συμφωνούν στο γεγονός πως ο συγκεκριμένος ετρουσκικός τίτλος δεν σχετιζόταν με τον ηγέτη της ετρουσκικής ένωσης, αλλά με τον ανώτατο άρχοντα των ετρουσκικών δημοκρατιών. Επρόκειτο, κατά κάποιον τρόπο, για τίτλο αντίστοιχο του ρωμαϊκού εκείνου του υπάτου.

## Παραπομπές


## Βιβλιογραφία
* Jean-Paul Thuillier, *Les Étrusques, la fin d'un mystère*, 1991
* Dominique Briquel, *La Civilisation étrusque*, 1999

Κατηγορία:Ετρούσκοι
Μιράντα Ρίτσαρντσον

Η **Μιράντα Ρίτσαρντσον** (αγγλικά: Miranda Richardson, Σάουθπορτ, Λάνκασιρ, 3 Μαρτίου 1958) είναι Αγγλίδα ηθοποιός.

Είναι απόφοιτη της Δραματικής Σχολής Old Vic του Μπρίστολ. Έχει κερδίσει δύο Χρυσές Σφαίρες και ένα BAFTA, ενώ ήταν υποψήφια και για δύο Όσκαρ. 

## Φιλμογραφία
### Κινηματογράφος

### Τηλεόραση
*1982 *The New Adventures of Lucky Jim*
*1986-1989 ''Μαύρη οχιά''
*1990 *Die Kinder*
*1997 *A Dance to the Music of Time*
*2006 *Merlin's Apprentice*
*2010 *Rubicon*
*2012 *Το τέλος της παρέλασης*
*2012 *Ένας κόσμος χωρίς τέλος*

## Παραπομπές


Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου